**ELŐTERJESZTÉS**

**Szombathely Megyei Jogú Város Közgyűlésének**

**2016. december 15-i ülésére**

**Javaslat az ITP 14,53 milliárd forintos keretének 17,23 milliárd forintra történő emelésére és Szombathely Megyei Jogú Város Integrált Településfejlesztési Stratégiájának módosítására**

Szombathely Megyei Jogú Város **Integrált Területi Programjának módosítása** a Közgyűlés 120/2016. (IV.20.) Kgy. sz. határozata, valamint a Gazdasági és Városstratégiai Bizottság 179/2016. (IV.29.) GVB sz. és 357/2016. (X.24.) GVB sz. határozata alapján a Nemzetgazdasági Minisztériumhoz benyújtásra került. A módosított ITP-t a Kormány az 1612/2016. (XI. 8.) Korm. határozatban jóváhagyta.

Mindeközben megjelent az 1562/2016. (X. 13.) Korm. határozat a Modern Városok Program keretében tervezett beruházások megvalósítása érdekében a Terület- és Településfejlesztési Operatív Program és a Versenyképes Közép-Magyarországi Operatív Program egyes prioritásai tekintetében többletkötelezettség vállalásáról és annak feltételeiről. A határozat alapján a 14,53 milliárd forintos keretösszegen felül **Szombathely számára további 2,7 milliárd forint TOP forrás ítélhető meg a Modern Városok Program keretében tervezett beruházások megvalósítása érdekében**. A többletforrás felhasználásának feltétele:

* az ITP ennek megfelelő módosítása és benyújtása a Nemzetgazdasági Minisztérium részére ez év végéig;
* a megjelenő TOP pályázati felhívásra olyan pályázat benyújtása, amelynek tartalma a Modern Városok Programban megfogalmazott fejlesztés, azonban annak egyes elemei TOP forrásból elszámolhatóak kell legyenek, ezért a projekte(ke)t a TOP támogatási rendszeréhez kell illeszteni.

A Nemzetgazdasági Minisztérium által kiadott ITP módosítási útmutató alapján a többlet-kötelezettségvállalás következtében az ITP egésze szintjén nem szükséges többlet-indikátorvállalást tenni. Az egyes benyújtásra kerülő projektekre vonatkozóan ugyanakkor a projektszintű indikátorvállalás a fejlesztés tartalmához igazodóan szükséges lesz, a későbbiekben megjelenő felhívás által meghatározott feltételek szerint. Ennek részletei a végleges felhívás ismeretében és a konkrét projekt-előkészítés során határozhatóak majd meg.

Mindezek alapján a 2,7 milliárd forint TOP többletforrás felhasználására az alábbi javaslatot teszem:

|  |  |  |
| --- | --- | --- |
| **Projekt megnevezése** | **Támogatás összege** | **TOP felhívás** |
| Szent Márton Terv II. ütem – Romkert rekonstrukció | 1 200 millió Ft | TOP 6.1.4 „Társadalmi és környezeti szempontból fenntartható turizmusfejlesztés” |
| A szombathelyi Képtárnak helyet adó épület felújítása | 1 500 millió Ft |

Tájékoztatom a Tisztelt Közgyűlést, hogy jelen javaslatot a Nemzetgazdasági Minisztérium részére előzetes egyeztetés céljából megküldtem, egyúttal kérem a Tisztelt Közgyűlés felhatalmazását a fentiek érdekében történő további minisztériumi egyeztetések lefolytatására és az ITP ez irányú módosításának kezdeményezésére vonatkozóan.

Az ITP módosításával párhuzamosan szükséges az **Integrált Településfejlesztési Stratégia módosítása** is.

Szombathely Megyei Jogú Város Közgyűlése a 283/2014. (VI.19.) Kgy. sz. határozatban hagyta jóvá Szombathely Megyei Jogú Város Hosszú Távú Településfejlesztési Koncepciója és Integrált Településfejlesztési Stratégiáját (továbbiakban: ITS).

A Nemzetgazdasági Minisztérium Regionális Fejlesztési Operatív Programok Irányító Hatósága (IH) 2015 decemberében, illetve 2016 januárjában folyamatosan hirdette meg felhívásait a Terület- és Településfejlesztési Operatív Program keretében elnyerhető támogatásokra.

Több felhívás esetében is feltétel, hogy a település rendelkezzen ITS-sel és a benyújtott támogatási kérelmekben szereplő műszaki tartalom megjelenjen a dokumentumban.

A Savaria Városfejlesztési Kft. mint több projekt projektmenedzsere a Magyar Államkincstárral történő egyeztetés után tájékoztatta önkormányzatunkat az ITS módosításának szükségességéről, amelyet a Városfejlesztési Kabinet megvizsgált és az alábbi TOP-os konstrukciók esetében szükséges az ITS dokumentumának módosítása:

* TOP-6.1.4-15 Társadalmi és környezeti szempontból fenntartható turizmusfejlesztés
* TOP-6.1.5-15-SH1-2016-00001 Szombathely Megyei Jogú Város közúthálózati elemeinek gazdaságfejlesztési célú megújítása
* TOP-6.3.1-15-SH1-2016-00001 Szombathely Szent László király utcai felhagyott iparterület fejlesztése
* TOP-6.3.2-15-SH1-2016-00001 A szombathelyi Sportliget fejlesztése
* TOP-6.3.3-15-SH1-2016-00001 Szombathely bel- és csapadékvíz védelmi rendszerének fejlesztése
* TOP-6.4.1-15-SH1-2016-00001 Szombathely Megyei Jogú Város kerékpárosbarát fejlesztése
* TOP-6.7.1-15-SH1-2016-00001 Szociális városrehabilitáció II. ütem
* TOP-6.9.1-15-SH1-2016-00001 Társadalmi együttműködést elősegítő komplex programok az Óperint városrészen

Az ITS készítését az épített környezet alakításáról és védelméről szóló 1997. évi LXXVIII. törvény (Étv.) írja elő. Elkészítésének, tartalmának és elfogadásának szabályait részletesen a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: kormányrendelet) szabályozza.

Az Étv 8. § (2) bekezdése alapján az Önkormányzatnak az ITS-t a megállapítás előtt véleményeztetni kell, amely eljárás részleteit a kormányrendelet szabályozza. Ennek keretében az ITS tervezetét véleményezésre meg kell küldeni a kormányrendelet 9. mellékletében meghatározott államigazgatási szerveknek és a partnerségi egyeztetésben résztvevőknek.

Az egyeztetési folyamat keretében beérkezett vélemények értékelésre kerülnek és a releváns javaslatok, fejlesztési elképzelések – a lehetőségeknek megfelelően – beépítésre kerülnek a dokumentumba.

Az államigazgatási és a partnerségi egyeztetésben résztvevők által megfogalmazott észrevételeket és az azokra adott tervezői válaszokat a rendeletnek megfelelően ismételten a Közgyűlés elé terjesztem elfogadásra.

Az egyeztetési folyamatot követően kerülhet véglegesítésre az ITS módosítása, amelyet az

Étv. 9/A §. (3) bekezdése alapján a képviselő-testület állapít meg.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2016. december „ ”**

 **/: Dr. Puskás Tivadar :/**

**Határozati javaslat**

**……../2016. (XII. 15.) Kgy. sz. határozat**

Szombathely Megyei Jogú Város Közgyűlése a „Javaslat az ITP 14,53 milliárd forintos keretének 17,23 milliárd forintra történő emelésére és Szombathely Megyei Jogú Város Integrált Településfejlesztési Stratégiájának módosítására” című előterjesztést megtárgyalta, és a következő döntéseket hozta:

1. A Közgyűlés elhatározza, hogy a Szombathely számára biztosított TOP többletforrás felhasználását a következő projektek megvalósítására kívánja felhasználni:
* Szent Márton Terv II. ütem - Romkert rekonstrukció: 1 200 millió Ft
* A szombathelyi Képtárnak helyet adó épület felújítása: 1 500 millió Ft
1. A Közgyűlés felkéri a polgármestert, hogy az Integrált Területi Program soron következő módosításakor és a minisztériumi egyeztetések során az 1. pont szerint járjon el.
2. A Közgyűlés felhatalmazza a Gazdasági és Városstratégiai Bizottságot a módosított Integrált Területi Program jóváhagyására.
3. A Közgyűlés felkéri a polgármestert, hogy Szombathely Megyei Jogú Város Integrált Településfejlesztési Stratégiája előterjesztés szerinti módosítását dolgozza ki és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet szerint bocsássa véleményezésre.
4. A Közgyűlés felkéri a polgármestert, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet szerinti partnerségi, és államigazgatási egyeztetés során beérkezett véleményeket, valamint a Szombathely Megyei Jogú Város Integrált Településfejlesztési Stratégiája módosítását terjessze a Közgyűlés elé elfogadásra.

**Felelős:**  Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, Városfejlesztési Kabinet vezetője)

**Határidő:** 1. pont: azonnal

2. pont: 2016. december 31.

3. pont: folyamatos

4. pont: 2017. március 30.

5. pont: 2017. áprilisi közgyűlés